Vedenie

06.03.2019

**Vyhodnotenie výzvy o významné umelecké**

**alebo architektonické dielo 2018**

Predkladá: **prof. Ing. Marián Peciar, PhD.**

prorektor

Vypracoval: **Ing. Miroslav Mihalik**

odborný administratívny pracovník – Útvar vedy

a medzinárodnej vedeckotechnickej spolupráce

Zdôvodnenie: Materiál predložený v súlade s plnením Hlavných úloh V STU

Návrh uznesenia: Vedenie STU schvaľuje predložený materiál

A) bez pripomienok

B) s pripomienkami

Rektor STU v snahe naplniť jednu z kľúčových úloh Vedenia STU smerujúcu k posilneniu motivácie pracovníkov STU na prezentáciu svojich špičkových vedeckých a umeleckých výkonov vyhlásil dňa 7.12.2018 finančne dotovanú výzvu o

1. **Originálne umelecké dielo za rok 2018,**
2. **Originálne architektonické dielo za rok 2018.**

Akceptované boli návrhy, kde navrhovaným na ocenenie bol pracovník STU na ustanovený týždenný pracovný čas, interný doktorand alebo študent denného štúdia.

Konečný termín na podávanie návrhov bol stanovený na 11. 2. 2019.

Predložené boli dva návrhy, po jednom v každej kategórii.

Víťazom v kategórii Originálne umelecké dielo sa stala **Mgr. Art. Mgr. Tatiana Lesajova** z FA STU s kolekciou Adamantine. Jedná sa o kolekciu šperkov z vysoko lešteného mramoru a mosadze. Adamantine odkazuje na pevnosť, stálosť, silu materiálu, rovnako ako i na vysoký lesk porovnateľný s diamantom. Kolekcia sa vyznačuje čistotou a jednoduchosťou. Všetky šperky sú tvarom minimalistické, ručne vyrobené z bieleho a čierneho mramoru.

Navrhované ocenenie vo forme finančnej odmeny: 2000,- €

Víťazom v kategórií Originálne architektonické dielo sa stala **Ing. arch. Katarína Fejo, PhD.** za Verejný priestor Jama Park v Bratislave. Katarína Fejo je spoluautorka architektonickej úpravy bývalého cyklistického štadióna v Bratislave. Rozloha riešeného územia je 17 655 m2. Návrh nadväzuje na pôvodnú cyklistickú dráhu a horná úroveň je charakteristická vyhliadkovými mólami s aktivitami, športom a urbanizovanou mestskou zeleňou. Dolná úroveň je špecifická živelnou vzrastlou zeleňou, vodnou plochou – jazierkom, prírodným amfiteátrom a priestormi na oddych.

Navrhované ocenenie vo forme finančnej odmeny: 2000,- €

Oficiálne vyhlásenie výsledkov výzvy bude na akademickej slávnosti pri príležitosti Dňa učiteľov, dňa 18. 3. 2019 a výsledky budú zverejnené na webovom sídle STU.

**Záver:**

Vedenie STU schvaľuje oceniť v kategórii Originálne umelecké dielo Mgr. Art. Mgr. Tatianu Lesajovú z FA STU a v kategórií Originálne architektonické dielo Ing. arch. Katarínu Fejo, PhD. z FA STU.